钦定古今图书集成/明伦汇编/氏族典/第564卷 > 《凌迪知万姓统谱》 > 诸葛丰
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛丰

按《汉书诸葛丰传》：“丰字少季，琅琊人也。以明经为郡
文学，名特立刚直。贡禹为御史大夫，除丰为属，举侍
御史。元帝擢为司隶校尉，刺举无所避。京师为之语
曰：‘闲何阔，逢诸葛’。上嘉其节，加丰秩光禄大夫。时侍
中许章以外属贵幸，奢淫不奉法度，丰案劾章，丰以
春夏系治人，在位多言其短。上徙丰为城门校尉。丰”
上书告光禄勋周堪、光禄大夫张猛，上不直丰，迺制
诏御史免为庶人，终于家。